હિંમતભાઇએ પુલ નક્કી કરેલ સમયમર્યાદમાં તૈયાર કરી આપ્યો. ફક્ત રૂપિયા અઢી લાખમાં પુલ ઊભો થઇ ગયો. આજે તો દસ લાખ રૂપિયામાં એક રૂમ અને રસોડાનો ફ્લેટ પણ નથી મળતો. વિદેશી ઇજનેરોએ રૂપિયા સાડા ચાર લાખનો અંદાજ આપેલો, જે હિંમતલાલે અઢી લાખમાં તૈયાર કરી આપ્યો. ઇજનેરોએ આપેલ અંદાજ કરતાં વધારે ખર્ચ થયો હોત તો તો ભ્રષ્ટાચારનો આરોપ આવત જ પણ આ તો લગભગ અડધા ખર્ચે પુલ તૈયાર થઇ ગયો તોપણ એની મજબૂતાઇમાં ચોક્કસ ગરબડ કરવામાં આવી હશે એવો આક્ષેપ હિંમતભાઇ પર મૂકવામાં આવ્યો. હિંમતભાઇ સામે એક તપાસપંચ બેસાડવામાં આવ્યું. (ઇમાનદારીનો આવો બદલો પણ ક્યારેક મળે છે). તપાસપંચે ખૂબ જ ઝીણવટથી પુલનો એકેએક થાંભલો, સાંધો, કમાનો વગેરે તપાસ્યાં. પછી રિપોર્ટ આપ્યો કે આમાં કોઇ ઘાલમેલ જણાતી નથી. પુલ ઘણો જ મજબૂત અને સુંદર છે. આથી સરકાર પ્રસન્ન થઇ ગઇ. રાજી થઇને બ્રિટિશ સરકારે તેમને હિંમતલાલમાંથી ‘રાવ બહાદુર હિંમતલાલ ધીરજરામ’ બનાવી દીધા. વાર્તા પૂરી.- આ ઇલકાબને છાતી પર લટકાવી ફરો તમતમારે.